(1839) ’ Dese hoerende de begherte van den coninc ghinghen op haerlieder saufconduyt , op de loeve , ende op den Steen tot haren ghesellen , haren ghesellen te kennen gheven de begherte ende den wille van den coninc .Sy hilden hier op raedt , mar overmerkende , dat sy niet t ' etene en hadden dan beschimmelt broedt ende stinkende spyse , quamen alle neder , vallende voer des conincs voeten , ende biddende om sine gracie , ende om sijn coninclyke genade .Doen beval de coninc dat men hare handen binden soude achter op haren rugghe , ende alsoe weder boven gaen ter plaetsen daer sy ghelegen hadden , ende dat men se lieden souden boven op de voye van den Steene , van der kerken , ende van der loeven , ende dan coppelen twe ende twe te gadere , ende worpen se neder ter eerden , daer sy alle doot bleven , ende braken arme , bieenen , ende den hals .